Қызылтас (тау, Ақдала қонысы)

Қызылтас – Ақдала қонысының солтүстік-батыс бөлігіндегі аласа тау.

 Географиялық орны 
Ұлытау облысы Жаңаарқа  ауданы Шалқия кентінің оңтүстік-шығысында 47 км жерде орналасқан. Абсолюттік биіктігі 649 м. Солтүстік-батыстан оңтүстік-шығысқа қарай доға тәрізді 5 км-ге созылған, енді жері 2 км.

 Жер бедері 
Беткейі жонды-белесті, етегінде жақпартастар мен қойтастардың үйінділері шоғырланған. Батысында Аққұдық құдығы, оңтүстігінде Сасырлы, оңтүстік-батысында Киіктау таулары бар.

 Өсімдігі 
Қоңыр, сортаң топырағында бетеге, селеу, көкпек, жусан, боз, бұталар өседі. Қазақстан табиғаты:Энциклопедия / Бас ред. Б.Ө.Жақып. - Алматы:" Қазақ энциклопедиясы" ЖШС, 2011. Т.З. - 304 бет. ISBN 9965-893-64-0 (Т.З.), ISBN 9965-893-19-5

 Дереккөздер 

Санат:Жаңаарқа ауданы таулары